OpenLLM-France/wikimedia huggingface dataset:
# Refugi antiaeri de Parets del Vallès

El refugi antiaeri de Parets és un refugi antiaeri construït a Parets del Vallès (Vallès Oriental) durant la Guerra Civil Espanyola (1936-1939). És una obra inclosa en el Pla especial de Protecció de Patrimoni i Catàleg de Parets del 2011.

## Descripció

Situat a l'actual Avinguda Catalunya just davant l'escola municipal Lluís Piquer,va ser construït l'any 1938 en terrenys de la masia Can Pau Moragues, en les feixes de la casa i va ser construït per la gent del poble, era una gran sala circular amb volta de maons que disposava de 3 entrades amb un passadís a cadascuna d'elles. Aquest refugi estava comunicat amb un de més petit que hi havia a uns 100 mts en terrenys de Can Corder, aquest era el més gran de Parets, l'altre refugi es va construir en terrenys de la masia Can Serra a l'altura de l'actual carrer Empordà.

## Història

El refugi va ser construït pel veïnat de Parets del Vallès l'any 1938, sota les ordres de la Junta de Defensa Passiva de Catalunya local i va servir per a protegir els paretans dels possibles bombardejos que en aquells moments afectaven el Baix Vallès, especialment de les bombes caigudes a les ciutats veïnes de Mollet del Vallès i Granollers. Les obres es van iniciar l'abril de 1938 i es van acabar a finals de setembre del mateix any, les despeses ocasionades per a la seva construcció es van sufragar principalment amb donatius de la gent del poble. En total es varen recaptar 15.617 pessetes i l'ajuntament va aportar 5.230,90 pessetes en total el refugi va costar 20.937,90 pessetes.

## Actualitat

L'any 2011 l'ajuntament va decidir reconstruir el refugi, ja que es trobava en bon estat, però per interessos urbanístics es va decidir d'enfonsar i només deixar per a la memòria una de les tres entrades, que va ser rehabilitada i adequada com a monument de la guerra civil.

## Referències

* ↑ Pujadó Puigdomènech, Judit. Contra l'oblit: els refugis antiaeris poble a poble. L'ABADIA DE MONTSERRAT, 2006, p. 298. ISBN 9788484157601 [Consulta: 5 setembre 2015].
* ↑ «Pla especial de Protecció de patrimoni». Ajuntament de Parets, 04-02-2011 [Consulta: 5 setembre 2015].
* 1 2 «Cloenda del 75è aniversari de la Segona República». Parets al dia, 43, 20-04-2007, pàg. 9. Arxivat de l'original el 24 de setembre 2015 [Consulta: 5 setembre 2015].
* ↑ «Refugi de Can Serra». Museu de Granollers. Arxivat de l'original el 3 de març 2016. [Consulta: 10 setembre 2015].
* ↑ MASSAGUER I ARIMON, Mª ÀNGELS. Segona República, guerra civil i primer franquisme a Parets del Vallès. Parets del Vallès: Ajuntament de Parets, 2007. ISBN 84-933085-3-6 [Consulta: 10 setembre 2015].
# Oltedal

Oltedal és un poble situat al municipi de Gjesdal, al comtat de Rogaland, Noruega. El poble és localitzat en una vall estreta aproximadament a 11 quilòmetres nord-est del centre municipal d'Ålgård i a 9 quilòmetres de l'oest del poble de Dirdal, just a l'oest del Høgsfjorden.

## Referències

* ↑ «Oltedal – Store norske leksikon». Store norske leksikon.
# Olsztyn

Olsztyn és una ciutat de Polònia. Olsztyn, en alemany Allenstein, va ser una ciutat alemanya fins a l'any 1945, és la ciutat més gran del Voivodat de Vàrmia i Masúria amb 176.000 habitants, capital del Voivodat, arxidiòcesi catòlica de Warmia i metropolitana luterana de Masúria. Olszyn és un centre econòmic, d'educació i cultura; hi ha la Universitat de Warmia-Mazury, una fàbrica de Michelin i fàbriques de mobles.
Olsztyn té un castell de l'Orde Teutònic, establert l'any 1334 per Jan de Lajsy, i una urbanització medieval. Entre les fronteres del municipi d'Olszyn hi ha 11 llacs i la ciutat està envoltada per boscos.
Fundada pels cavallers teutons, va passar a Polònia el 1466 i a Prússia el 1772. El 1914 fou ocupada pels russos. Després de la guerra la regió fou sotmesa a plebiscit per decidir si volia pertànyer a Alemanya o a Polònia (1920) i va optar majoritàriament ser alemanya. El 1945 fou ocupada pels soviètics, i mesos després cedida a Polònia.

## Personatges cèlebres

* Nicolau Copèrnic astrònom
* Tomasz Zahorski futbolista
* Piotr Wiwczarek músic
* Leo Schrade (1903-1964) musicòleg.

## Enllaços externs

* Olsztyn - Lloc web oficial
* «STATYSTYKI -> powiaty». Arxivat de l'original el 2008-03-23. [Consulta: 19 maig 2011].
* «Historia». Arxivat de l'original el 2009-02-17. [Consulta: 19 maig 2011].
* «Co zwiedziÄ? - Zamek w Olsztynie - Muzeum Warmii i Mazur (Olsztyn)». Arxivat de l'original el 2012-03-08. [Consulta: 19 maig 2011].
* «Twój przewodnik po Olsztynie i okolicach! | kierunek.olsztyn.pl | Turystyka | Ciekawe Miejsca | Imprezy | Restauracje | Hotele». Arxivat de l'original el 2014-08-20. [Consulta: 29 novembre 2012].
# Rian

* No s'ha de confondre amb Ryan.
Rian fou un estat tributari protegit, un jagir feudatari de Jodhpur al districte de Merta d'aquest principat. La capital era Rian a 26° 32′ N, 74° 14′ E﻿ / ﻿26.533°N,74.233°E﻿ / 26.533; 74.233 a uns 100 km al nord-est de Jodhpur (ciutat) i uns 40 km al sud-est de Merta. Estava format per vuit pobles amb una població d'uns deu mil habitants. La capital en tenia 4.574 el 1901 i estava emmurallada. Els ingressos de l'estat eren de 36.000 rupies. Estava governat per un takhur considerat entre els vuit primers nobles de Marwar (Jodhpur) i cap del clan Mèrtia dels rajputs rathors; el fundador fou Rao Duda; el sisè descendent, Gopal Das, governava vers 1643. L'onzè descendent, Sher Singh, governava vers 1736.

## Llista de governants

* Thakur Sher Singh vers 1736
* Thakur Briddh Singh vers 1800
* Thakur Shivnath Singh vers 1820
* Thakur xxxxx Singh vers 1850
* Thakur Ghamir Singh ?-1878
* Thakur Bijay Singh 1878-1938
* Thakur Ganpat Singh 1938-1954 (adoptat 1930; nascut Kunwar Ganpat Singh, fill del thakur Ranjit Singh de Maidas)

## Referències

* ↑ Genealogia
# Rian James

Rian James, nascut com Julian Herbert Rothschild, (Eagle Pass, 3 d'octubre de 1899 - Newport Beach, 26 d'abril de 1953) va ser un guionista i autor estatunidenc. Va escriure per a més de 30 pel·lícules entre 1932 i 1947.
James va ser un columnista que va cobrir les arts i l'entreteniment pel Brooklyn Eagle des de 1928 fins a 1935. Més tard va ser corresponsal estranger, saltador de paracaigudes, acròbata, pilot de correu aeri, tinent de la Força Aèria, actor de vodevil i finalment, escriptor, director i productor.

## Filmografia parcial
### com escriptor de la història

* Love Is a Racket (1932)
* Parachute Jumper (1933)
* Down Argentine Way (1940)
* Eve Knew Her Apples (1945)

### com guionista

* El carrer 42 (42nd Street) (1933)
* Mary Stevens, M.D. (1933)
* Lawyer Man (1933)
* Gift of Gab (1934)
* The Witness Chair (1936)
* Walking on Air (1936)
* Internes Can't Take Money (1937)
* The Housekeeper's Daughter (1939)
* The Gorilla (1939)
* Broadway Limited (1941)
* Parachute Nurse (1942)
* Not a Ladies' Man (1942)
* La Otra (1946), refeta com Dead Ringer (1964)
* Whispering City (1947)
* La Forteresse (1947)

### com escriptor d'adaptació

* The White Parade (1934)
* The Dragon Murder Case (1934)

## Referències

* ↑ [https://books.google.cat/books?id=V96tee1l2q8C&pg=PA202&lpg=PA202 British Film Institute Film Classics" (Vol. 1 of 1), by Rob White & Edward Buscombe, Fitzroy Dearborn (2003), pg. 202; OCLC 47119062
# Operador matemàtic

Un operador matemàtic és un operador usat en matemàtiques. És una funció que realitza algun tipus d'operació en un nombre, variable o funció (l'operand). L'operador s'escriu a l'esquerra de l'operand.

## Alguns operadors matemàtics

$+\!\$ (més) és el símbol de la suma.
$-\!\$ (menys) és el símbol de la resta.
$*\!\$ i $\cdot \!\$ són els símbols de la multiplicació.
$/\!\$ i$\div \!\$ són els símbols de la divisió.
$=\!\$ és el símbol de la igualtat.

## Exemples

    1 + 2
    4 - 3
    5 × 6
    8 / 4
    3 = 3

## Vegeu també

* Operand
# Riu Colorado (Texas)

El riu Colorado (Colorado River) és un riu llarg del sud-oest dels Estats Units que desemboca en el golf de Mèxic. Amb una longitud total de 1.387 km és el divuitè riu més llarg de l'estat i drena una conca de 103.341 km².
Administrativament, el riu discorre per l'estat de Texas.

## Geografia

El riu Colorado és el riu més llarg amb la seva font i desembocadura dins de Texas; no obstant això la seva conca hidrogràfica i alguns dels seus afluents normalment secs s'estenen fins a Nou Mèxic. El riu flueix generalment cap al sud-est des del Comtat de Dawson a través de Marble Falls, Austin, Bastrop, Smithville, La Grange, Columbus, Wharton, i Bay City abans de desembocar en el golf de Mèxic a la badia de Matagorda.
Els seus principals afluents són els rius Llano (169 km), San Baba (285 km), Concho (235 km) i Pedernales (170 km).

## Referències

* 1 2 Google Earth elevation for GNIS coordinates. (en anglès)
* ↑ Kammerer, J.C. «Largest Rivers in the United States» (HTML) (en anglès). United States Geological Survey, 1987 [Consulta: 15 juliol 2006].
* 1 2 Clay, Comer; Kleiner, Diana J. «Colorado River» (en anglès). The Handbook of Texas Online. The General Libraries at the University of Texas at Austin and the Texas State Historical Association, 15-02-1999. [Consulta: 22 juliol 2006].
# Riu Argandab

Arghandab o Argandab és un riu de l'Afganistan d'uns 562 km de llarg. Neix a Hazarajat al nord-oest de Gazni a 3.900 metres d'altura (al Kuh-e Safid), a l'oest de la plana de Navor (Dasht-e Navor) i corre al sud-oest per desaiguar al riu Helmand (del qual és el principal afluent) a Qalaye Bost a uns 30 km al sud de Girishk.
La seva conca és de 52.955 km² (més una petita comarca al Pakistan). El seu cabal hidràulic és molt variable i hi ha períodes sense pluja (el més llarg registrat de 8 mesos entre 21 de maig de 1971 i 16 de gener de 1972) quan s'asseca, mentre en altres moments cauen grans quantitats (1.698 m³ per segon registrats el 30 de gener de 1950).
Podria correspondre al clàssic Arachotus però aquest també podria ser el riu Tarnak que se li uneix a uns 50 km al sud-oest de Kandahar (els dos rius corren quasi paral·lels, però el Tarnak és uns 100 km més curt i amb menys cabal mitjà). A la seva riba es troben les ruïnes d'Ulan Robat, que podrien correspondre a l'antiga Arachosia; el llac Ab-i-Istada, prop del naixement del Tarnak, seria l'antic llac Arachotus.
El nom actual, però sota la forma arcaica de Ab-e Argand, apareix al segle xiii; el seu nom anterior a l'Avesta era Haraxaiti (aigua abundant), del que probablement va derivar Arachotus.
El 1950-1952 es va construir una resclosa a Dahla 34 km al nord-est de Kandahar que permet la irrigació intensiva; l'embassament cobreix 30 km².

## Vegeu també

* Lashkar- i Bazar.

## Bibliografia

* S. Soucek, An Historical Geography of Iran, Princeton, 1984
# Rende

Rende és un municipi italià, situat a la regió de Calàbria i a la província de Cosenza. L'any 2004 tenia 35.221 habitants. Limita amb els municipis de Castiglione Cosentino, Castrolibero, Cosenza, Marano Marchesato, Marano Principato, Montalto Uffugo, Rose, San Fili, San Pietro in Guarano, San Vincenzo La Costa, Zumpano.

## Administració

Llista d'alcaldes :
| Període | Identitat | Partit |
| 2014- | Manna Marcello | NCD |
# Riverside Drive (Manhattan)

La Riverside Drive és una avinguda de New York, que s'estén del nord al sud de Manhattan. Voreja el Hudson River a l'oest de l'illa entre el carrer 72 i el 181, prop del George Washington Bridge. L'amplada de la Riverside Drive evoluciona al llarg del seu recorregut: no és massa ample, però estreny al nord fins al punt d'assemblar-se a un petit carrer a l'alçada de Harlem. Algunes de les adreces més cèlebres de la ciutat se situen en aquesta avinguda.
Va ser Frederick Law Olmsted, creador de Central Park qui va imaginar l'avinguda, que entrava en el projecte del seu Riverside Park.Travessa diversos barris de Manhattan, del sud al nord: l'Upper West Side, Morningside Heights, Manhattanville a Harlem, després els Washington Heights. Entre els monuments que voregen l'avinguda, s'hi troba el General Grant National Memorial, el Soldiers' and Sailors' Monument, així com una estàtua de Joana d'Arc. La Riverside Church, el Riverbank State Park són també situats a la vora.

## Referències

* ↑ Richman, Irwin. Hudson River: From New York City to Albany (en anglès). Arcadia Publishing, 2001, p. 21. ISBN 978-0-7385-0914-3.
* ↑ Rockland, Michael Aaron. The George Washington Bridge: Poetry in Steel (en anglès). Rutgers University Press, 2008, p. 125. ISBN 978-0-8135-4375-8.
* ↑ Stevenson, Elizabeth. Park Maker: Life of Frederick Law Olmsted. DOI 10.4324/9781351308687/park-maker-elizabeth-stevenson.
* ↑ Olmsted, Frederick Law. Frederick Law Olmsted: Plans and Views of Public Parks (en anglès). JHU Press, 2015-04-15, p. 59. ISBN 978-1-4214-1086-9.
* ↑ Grimm, Edward. Riverside Park: The Splendid Sliver (en anglès). Columbia University Press, 2007-12-18, p. 3. ISBN 978-0-231-51219-0.
# Omobranchus robertsi

Omobranchus robertsi és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix de clima tropical.

## Distribució geogràfica

Es troba a Papua Nova Guinea.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Springer, V. G. i M. F. Gomon, 1975: Revision of the blenniid fish genus Omobranchus with descriptions of three new species and notes on other species of the tribe Omobranchini. Smithsonian Contributions to Zoology Núm. 177: i-iii + 1-135.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Apocalipsi Gnòstic de Pere

* Per a altres significats, vegeu «Apocalipsi de Pere».
L'Apocalipsi Gnòstic de Pere és el tercer tractat del còdex VII dels Manuscrits de Nag Hammadi (NHC VII, 70-84). Aquest manuscrit escrit en llengua copta fou probablement escrit al segle iv. A pesar del seu títol,L'Apocalipsi de Pere es pot considerar un evangeli gnòstic, ja que conté material important com a font per a una cristologia gnòstica que entén Jesús com un redemptor doceta. L'opinió de la comunitat gnòstica, incloent-hi la seva relació amb Pere com el seu fundador, és l'altre tema dominant d'aquest document. Pressuposa i critica les estructures d'una gran Església en procés de consolidació, i l'apropiació de Pere com a iniciador de la gnosi probablement també es dirigeix contra aquesta. Si el text, amb la seva menció del nom d'Hermes, fa referència al Pastor d'Hermes, això marcaria un terminus post quem sobre la base del contingut cap a la meitat del segle ii. Aquest fet, junt amb la controvèrsia amb altres gnòstics, suggereix ubicar el document al final del segon segle o a principis del tercer, quan la distinció entre ortodòxia i heretgia es perfila més clarament. El text fa distinció entre el Salvador Veritable, que no està subjecte a cap patiment i pel qual la seva mort no és un sacrifici expiatori per a la salvació dels homes i les aparences externes de l'acte de la crucifixió. L'autor, com a bon gnòstic, pressuposa que la salvació consisteix fonamentalment amb el coneixement. El llibre és un text polèmic que no té pietat amb els seus adversaris. Polemitza amb Pau, ja que aquest és el principal defensor eclesiàstic de la teologia de la creu.
El manuscrit, també anomenat Revelació de Pere, és un dels textos més ben conservats dels Manuscrits de Nag Hammadi, però el bon estat de conservació no el fa senzill d'interpretar, ja que sembla que l'original grec va ser mal comprès pel traductor o mal transcrit pel copista, i en alguns passatges és fa difícil la interpretació.

## Referències

* ↑ Piñero, Antonio. Todos los evangelios. Madrid: EDAF, 2009, p. 528. ISBN 9788441421165.

## Vegeu també

* Apocalipsi de Pere

## Enllaços externs

* Text (castellà)
# Pattes blanches

Pattes blanches és una pel·lícula dramàtica francesa de 1949 dirigida per Jean Grémillon i protagonitzada per Suzy Delair, Fernand Ledoux i Paul Bernard. Les "pattes" del títol fan referència a les polaines que portava el protagonista, l'aristocràtic propietari d'una finca a la costa francesa.

## Producció

Va ser rodada als Estudis Neuilly a París i els exteriors a Erquy a Bretanya. Els decorats de la pel·lícula van ser dissenyats pel director d'art Léon Barsacq. Grémillon havia intentat produir diversos projectes cinematogràfics des del fracàs financer de Le ciel est à vous el 1944, però aquest va ser el primer llargmetratge QUE havia aconseguit fer. Similar en la trama i l'atmosfera a la seva pel·lícula de guerra Lumière d'été, això va provocar un altre fracàs comercial i l'eclipsi de Grémillon com a director francès líder per altres cineastes com Henri Georges-Clouzot.

## Sinopsi

A la Bretanya, el propietari de la posada Jock Le Guen porta la seva amant Odette de tornada a la ciutat amb ell, però aviat es relaciona amb l'aristocràtic excèntric Julien de Keriadec, conegut en burla pels habitants com "Polaines blanques". La seva relació finalment acaba tràgicament.

## Repartiment

* Suzy Delair - Odette Kerouan
* Fernand Ledoux - Jock Le Guen
* Paul Bernard - Julien de Keriadec- Pattes Blanches
* Arlette Thomas - Mimi la bossue
* Michel Bouquet - Maurice
* Geneviève Morel - Marguerite
* Paul Barge - Un invitat
* Betty Daussmond - La tia de Julien
* Philippe Sergeol - Un invité
* Sylvie - La mare de Maurice
* Jean Debucourt - El jutge d'instrucció

## Premis

* 1949: Premi especial al Festival Internacional de Cinema de Locarno

## Referències

* 1 2 Williams p.286

## Bibliografia

* Williams, Alan. Republic of Images: A History of French Filmmaking. Harvard University Press, 1992.
# Partit dels Finlandesos

Partit dels Finlandesos (finès Perussuomalaiset), antigament conegut com a Vertaders Finlandesos és un partit polític finlandès, fundat el 1995 per Veikko Vennamo després de la dissolució del Partit Rural Finlandès. És considerat un partit força nacionalista i és prou conegut per la seva postura contrària a la Unió Europea. Gràcies als dots oratoris del seu cap Timo Soini, ha passat dels tres escons obtinguts a les eleccions parlamentàries finlandeses de 2003 als 5 de les eleccions de 2007. A les eleccions de 2011 el partit presentà un espectacular augment en aconseguir el 19,1% dels vots i 39 diputats al parlament, fet que el convertiren en tercera força política a Finlàndia per davant del Partit de la Coalició Nacional i dels Socialdemòcrates, i a causa de l'entrada d'aquests dos al govern, també en principal partit de l'oposició.

## Resultats electorals
### Eleccions parlamentàries

| Any | Vots | % | Escons | +/– | Govern |
| 1999 | 26,440 | 0.99 | 1 / 200 | | Oposició |
| 2003 | 43,816 | 1.57 | 3 / 200 | 2 | Oposició |
| 2007 | 112,256 | 4.05 | 5 / 200 | 2 | Oposició |
| 2011 | 560,075 | 19.05 | 39 / 200 | 34 | Oposició |
| 2015 | 524,054 | 17.65 | 38 / 200 | 1 | Coalició (2015–17) |
| 2015 | 524,054 | 17.65 | 38 / 200 | 1 | Oposició (2017–19) |
| 2019 | 538,805 | 17.48 | 39 / 200 | 1 | Oposició |
| 2023 | 620,102 | 20.05 | 46 / 200 | 7 | Coalició |

### Eleccions presidencials

| Any | Candidat | Vots | % |
| 2000 | Ilkka Hakalehto | 31 405 | 1,0 |
| 2006 | Timo Soini | 103 368 | 3,4 |
| 2012 | Timo Soini | 287 571 | 9,4 |
| 2018 | Laura Huhtasaari | 207,337 | 6.93 |
| 2024 | Jussi Halla-aho | TDB | TDB |

### Eleccions locals

| Any | Vots | % | Consellers | +/- |
| 1996 | 21 999 | 0,9 | 138 | - |
| 2000 | 14 712 | 0,7 | 109 | 29 |
| 2004 | 21 417 | 0,9 | 106 | 3 |
| 2008 | 137 446 | 5,4 | 443 | 337 |
| 2012 | 307 797 | 12,3 | 1.195 | 752 |
| 2017 | 227,297 | 8,8 | 770 | 425 |
| 2021 | 354,236 | 14,5 | 1,351 | 581 |

### Parlament Europeu

| Any | Vots | % | Diputats | +/- |
| 1996 | 15 004 | 0,7 | 0 / 16 | - |
| 2000 | 14 712 | 0,8 | 0 / 16 | = |
| 2004 | 21 417 | 0,9 | 0 / 14 | = |
| 2009 | 162 930 | 9,8 | 1 / 13 | 1 |
| 2014 | 222 457 | 12,9 | 2 / 13 | 1 |
| 2019 | 252,990 | 13.8 | 2 / 14 | = |
| 2024 | 139,019 | 7.60 | 1 / 15 | 1 |

## Líders

* Raimo Vistbacka (1995-1997)
* Timo Soini (1997-)

## Vegeu també

* Identitarisme.
# SK Torpedo Kutaisi

El SK Torpedo Kutaisi és un club de futbol georgià de la ciutat de Kutaisi.

## Història

Evolució del nom:
* 1946: Torpedo Kutaisi
* 1949: Lokomotiv Kutaisi
* 1960: FC Torpedo Kutaisi
* 1990: FC Kutaisi
* 1992: FC Torpedo Kutaisi
L'any 2007 el club patí problemes econòmics i fou descendit de categoria.

## Palmarès

* Copa georgiana de futbol (5):
** 1999, 2001, 2016, 2018, 2022
* Lliga georgiana de futbol (4):
** 2000, 2001, 2002, 2017
* Supercopa de Geòrgia (2):
** 2018, 2019
* Copa President de Turkmenistan (1):
** 2002

## Enllaços externs

* Web oficial de seguidors Arxivat 2007-09-30 a Wayback Machine.
* UEFA.com
# SLA

SLA té els següents significats:
* Societat de Lingüística Aragonesa, associació que es dedica a la promoció de la llengua aragonesa a través de la investigació científica en lingüística.
* Service Level Agreement, contracte escrit en què es documenta el nivell acordat per a la qualitat del servei.
# SK hynix

SK hynix Inc. és un proveïdor sud-coreà de xips de memòria dinàmica d'accés aleatori (DRAM) i xips de memòria flash. Hynix és el segon fabricant de xips de memòria més gran del món (després de Samsung Electronics) i la tercera companyia de semiconductors més gran del món. Fundada com a Hyundai Electronic Industrial Co., Ltd. el 1983 i coneguda com Hyundai Electronics, l'empresa té instal·lacions de fabricació a Corea, els Estats Units, la Xina continental i Taiwan. El 2012, quan SK Telecom es va convertir en el seu principal accionista, Hynix es va fusionar amb SK Group (el tercer conglomerat més gran de Corea del Sud).
Els principals clients de l'empresa inclouen Microsoft, Apple, Asus, Dell, MSI, HP Inc. i Hewlett Packard Enterprise (abans Hewlett-Packard). Altres productes que utilitzen memòria Hynix inclouen reproductors de DVD, telèfons mòbils, decodificadors, assistents digitals personals, equips de xarxa i unitats de disc dur.
Hynix produeix una varietat de memòries de semiconductors, incloent:
* Memòria informàtica
* Memòria de consum i xarxa
* Memòria gràfica
* Memòria mòbil
* Flash NAND
* Sensors d'imatge CMOS
* Unitats d'estat sòlid (SSD)

## Referències

* ↑ «SK Hynix sinks to loss on oversupply, weak demand». , 26-07-2012. Arxivat 27 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-27. [Consulta: 23 octubre 2022].
* ↑ «Gartner Says Worldwide Semiconductor Revenue Grew 22.2 Percent in 2017; Samsung Takes Over No. 1 Position». Gartner, 04-01-2018.
* 1 2 «Investor Relations: FAQ» (en anglès). SK hynix. Arxivat de l'original el 30 December 2012. [Consulta: 11 juny 2013].
* ↑ Hynix completes new chip plant in China, Yonhap News Agency, 17 June 2010.
* ↑ By Paul Briden, Know Your Mobile. “iPhone SE One Week Later: "Adoption Has Been Low".” 8 April 2016.
* ↑ «SK Hynix sinks to loss on oversupply, weak demand». , 26-07-2012. Arxivat 27 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-27. [Consulta: 23 octubre 2022].
* ↑ «Analysis of SK hynix». [Dublin].